بو حقده تورکيه استاتیستیک‌ تشکیلاتی جاري ییل نینگ جولای-سپتمبر آییگه دایر معلوماتلرنی اعلان قیلدی.
معلوماتگه کوره‌، توریزمدن توشگن درآمد اوچینچی چهاریکده اوتگن ییل نینگ عینِ چاره‌گیگه نسبتاً 37.6% آشگن حالده، 11 ملیارد 391 ملن 668 مینگ دالرنی تشکیل قیلدی.
توریزمدن توشگن درآمد نینگ 77%ای خارجلیک سیاحلردن، 23%ای ایسه، خارجده استقامت قیلگن وطنداشلرنینگ تشریفی نتیجه‌ سیده قولگه کیریتیلدی.
زیارتچیلر نینگ کیشی باشیگه توشگن اورته‌چه خرجتی 684 دالر، خارجلیک سیاحلر نینگ اورته‌چه خرجتی 634 دالر، خارجده یشاوچی وطنداشلر نینگ اورته‌چه خرجتی ایسه، 900 دالرنی تشکیل قیله‌دی.
تورکيه‌دن جونب کیتگن زیارتچی سانی اوشبو چهاریکده 38.1% بولیب، 16 ملیون 663 مینگ 265 نفرنی تشکیل قیلدی.
بولرنینگ 82.6% فایزینی خارجلیکلر تشکیل قیله‌ دی، بو ایسه 13 ملیون 770 مینگ 308 کیشی دیمکدیر.
17.4%سینی ایسه خارجده یشاوچی وطنداشلر تشکیل قیله ‌دی، بو ایسه 2 ملیون 892 مینگ 957 کیشی دیمکدیر.
خارجگه سیاحت قیلگن تورکيه وطنداشلری سانی اوتگن ییل نینگ عینِ چهاریکیگه کوره‌، 12.5% آشگن حالده، 2 ملیون 514 مینگ 317 کیشینی تشکیل قیلدی.
بولر نینگ کیشی باشیگه توشگن اورته‌چه خرجتی 621 دالر اطرافیده.
